Vores hverdag er vendt på hovedet i corona-land | Viborg Nyt | Ugeavisen.dk
Du er her: Forside - Viborg Nyt - Vores hverdag er vendt på hovedet i corona-land
Mange forældre - og børn - oplever en helt anden hverdag, som Charlie her, der laver skoleopgaver hjemmefra. Arkivfoto: Anthon Unger/Ritzau Scanpix
Af Anthon Unger/Ritzau Scanpix
DEL Af Karina Riis
Viborg: For nogen er der ændrede arbejdstider, for andre en hverdag hjemme med børn og hjemmeskole og endelig andre, der pludselig har fået en masse tid forærende.
Fælles for os alle er, at hverdagen er vendt på hovedet. Når vi står overfor en uventet situation bruger vores hjerne ekstra kapacitet på at forstå og tilpasse den nye situation.
For at skabe struktur i en uvant situation uden faste holdepunkter anbefaler jeg, at du laver en ugeplan. Ugeplanen indeholde både ting du kan gøre og ting, som du skal gøre. Du kan på den måde skabe en behagelig hverdag, så længe vi befinder os i denne usædvanlige situation.
Skal og kan?
Der er nogle ting, du skal gøre. Det kan være arbejde, handle ind, lave mad, hjælpe børnene med lektier, men det er vigtigt, at du også prioriterer nogle aktiviteter, som lader dig op.
Du ved selv bedst hvad der er bedst for dig: gåtur, se Netflix, læse en bog eller spille et spil med familien. På denne måde passer du på dig selv i en periode, som kræver lidt ekstra energi.
Pas på med at lave en uendelig to-do-liste med alle de praktiske, når nu du går hjemme. Husk at drage omsorg for dig selv.
Selvom du går hjemme skal du prioritere pauserne, så du har overskud, når du har brug for det.
Sæt måltider i centrum og lad hele familien mødes over middagsbordet, som en fast rutine. Både store og små har brug for pauser for at bevare deres energi, koncentration og motivation.
Lav en ta-da-liste
Lad en ta-da-liste erstatte to-do-listen.
Forskellen er, at på ta-da-listen er der udelukkende noteret de ting, du har nået i løbet af dagen. Så selvom du måske føler, at dagen har været uproduktiv, giver ta-da-listen giver dig mulighed for at fejre dine bedrifter.
Ta-da er mere positiv end to-do og fjerner muligheden for at slå sig selv oveni hovedet med de ting, du ikke nåede.
Ta-da-listen giver plads til flere lystbetonede aktiviteter og husk: at tage en middagslur er lige så vigtig at få med på listen som at tømme opvaskemaskinen.
Skemalagt bekymring
Det er naturligt at bekymre sig i denne tid, hvor en pandemi truer dem, vi har kær, og det verdensbillede vi kender. Nogen har lettere ved at slippe bekymringerne end andre. Hvis bekymringer fylder for meget, så prøv denne metode, så du får mentalt overskud.
Samme tidspunkt hver dag afsætter du 30 minutter til at bekymre dig. Hvis der dukker en bekymring op i dine tanker udenfor dette tidspunkt, så mind dig selv om, at du har afsat tid til bekymring senere og skub tanken ud af hovedet. Skulle du glemme din halve times bekymring, så er du nødt til at skubbe dine bekymringer til næste dag.